Тыгъэ хуащI
«Урысей зэкъуэт» партым къызэригъэпэща «Урысейм и дежкIэ дэтхэнэ сабийри лъапIэщ» Iуэхум хэту, Шэджэм щIыналъэм и щIыпIэ гъэзэщIакIуэ комитетымрэ партым и щIыналъэ политикэ советымрэ я лIыкIуэхэр щыIащ сабий зеиншэхэр щапIу Нартан дэт школ-интернат №5-м.
ЩIыпIэ политикэ советым и секретарь, куейм и щIыпIэ администрацэм и унафэщI Бакъ Руслан къыбгъэдэкIыу гъэзэщIакIуэ комитетым и лэжьакIуэхэр сабийхэм ехъуэхъуащ гъэ еджэгъуэм зэрыщIадзэжамкIэ икIи спорт Iэмэпсымэхэр тыгъэ хуащIащ, IэфIыкIэхэр хуагуэшащ. Апхуэдэуи интернатым иратащ зэрытхьэщIэ-зэрыжьыщIэхэр, къабзэлъабзагъэм зэрыкIэлъыплъхэр.
Интернатым и унафэщI Алишанов АлисулътIан фIыщIэ хуищIащ Бакъ Руслан икIи къыхигъэщащ куей администрацэм и фIыгъэкIэ мы гъэм школым бжэ-щхьэгъубжэхэр зэрахъуэкIын, классщIыб, щIэныгъэ щызрагъэгъуэт пэшхэр зыхуей хуагъэзэн, пщIантIэм удз гъэгъахэр щыхасэн гъэ еджэгъуэщIэм зыхуагъэхьэзырын, еджакIуэхэм зэрытхэну Iэмэпсымэхэр хузэрагъэпэщын зэрахузэфIэкIар.
КIарэ Элинэ.
